ג'סטין ביבר: הסרט

ג'סטין ביבר: הסרט (באנגלית: Justin Bieber: Never Say Never) הוא סרט הופעה תיעודי אמריקאי משנת 2011, בבימויו של ג'ון מ. צ'ו ובהפקת MTV. הסרט מתעד את הזמר-יוצר הקנדי ג'סטין ביבר בהכנותיו לקראת ההופעה הגדולה שלו במדיסון סקוור גארדן. Never Say Never הוא הסרט התיעודי הראשון של ביבר. הוא זכה להצלחה בקופות וצבר הכנסות של קרוב למאה מיליון דולר, וכך הפך סרט ההופעה הרווחי ביותר מאז שנת 1984, והסרט התיעודי השלישי בעל ההכנסות הגבוה ביותר מאז 1982. ערך מורחב – My World Tour הסרט מתעד את הזמר-יוצר ג'סטין ביבר יחד עם צוות ההפקה שלו כשהם בסיבוב ההופעות העולמי הראשון שלו. הסיבוב נועד לעזור בקידום אלבום הבכורה שלו, My World 2.0, ובקידום המיני-אלבום הראשון שלו, My World. הסיבוב החל ב-23 ביוני 2010, בהרטפורד שבארצות הברית, והסתיים ב-19 באוקטובר 2011, בקראקס, שבוונצואלה. רוב הצילומים התרחשו בעשרת ימי ההכנה להופעה הגדולה באוגוסט 2010 במדיסון סקוור גארדן. ההופעה נחשבה להצלחה קופתית גדולה, כל הכרטיסים נמכרו תוך 22 שעות. ג'יידן סמית' הצטרף לביבר במהלך העצירה במדיסון סקוור גארדן במהלך סיבוב ההופעות My World Tour, כדי לבצע את השיר לסצנות שיופיעו בסרט. הסרט כולל גם קטעים מביקורו של ביבר בעיר הולדתו בזמן שהותו בקנדה כחלק מסבב ההופעות. בזמן שבילה עם חברי ילדותו פגע ביבר במיתרי הקול שלו. בעקבות כך דחתה ההפקה את הופעתו בסירקיוז, ועל ביבר נאסר לדבר במשך כמה ימים. הקרנת הבכורה של הסרט אירעה ב-11 בפברואר 2011, וזכתה להצלחה בקופות. עלות הפקת הסרט עלתה על 13 מיליון דולר, והוא גרף הכנסות של כ-12.4 מיליון דולר ביום הראשון ליציאתו ו-29,514,054 דולר בשבוע הראשון - מ-3,105 בתי קולנוע. הסרט התעלה על הציפיות ונחל הצלחה קופתית כאשר בסוף השבוע הראשון הכניס למעלה מ-30 מיליון דולר, ובכך כמעט ועקף את הכנסות הסרט "לזרום עם זה" (פברואר 2011) שעמדו על 31 מיליון דולר. הוא סרט ההופעה הרווחי ביותר מאז שנת 1984, והסרט התיעודי השלישי בעל ההכנסות הגבוה ביותר מאז 1982. בסך הכל היו לסרט הכנסות של 73,013,910 דולר בארצות הברית ובקנדה (73.7% מהרווחים),וסך מכירות כללי של קרוב למאה מיליון דולר בכל העולם. ג'סטין ביבר ג'ון מ. צ'ו ג'יידן סמית' שון קינגסטון סנופ דוג לודאקריס מיילי סיירוס סקוטר בראון אל.איי ריד ג'רמי ביבר היידן תומפסון סקראפי סטזן בויז טו מן בסיבוב ההופעות My World Tour שר ביבר שירים מאלבום הבכורה שלו, My World 2.0, ומהמיני-אלבום הראשון שלו, My World. בפברואר 2011 הוקרנה בבתי קולנוע תלת־ממדיים בארצות הברית ובקנדה, באופן מוגבל, גרסה חלופית של הסרט בשם "Justin Bieber: Never Say Never - Director's Fan Cut". לגרסה זו התווספו 40 דקות שלא היו בגרסה המקורית, בעוד ש-30 דקות מהסדר המקורי הושמטו, כך שמשך הצפייה הכולל הוא 115 דקות - 10 דקות יותר מהמקור. לפני תחילת הסרט הוקרן פרומו לסרט לגיון הרקדנים יוצאי הדופן (אנ') של ג'ון מ. צ'ו. הסרט (2016) "Popstar: Never Stop Never Stopping" (אנ') נתפס כפרודיה על סרטי מוזיקה כמו Never Say Never. בסרט משתתפים בין היתר מרטין שין, אדם לוין, מריה קארי, סנופ דוג וג'סטין טימברלייק. ג'סטין ביבר: Believe - סרט ההמשך וידאוגרפיה של ג'סטין ביבר "ג'סטין ביבר: הסרט", במסד הנתונים הקולנועיים IMDb (באנגלית) "ג'סטין ביבר: הסרט", באתר נטפליקס "ג'סטין ביבר: הסרט", באתר AllMovie (באנגלית) "ג'סטין ביבר: הסרט", באתר Rotten Tomatoes (באנגלית) "ג'סטין ביבר: הסרט", באתר Box Office Mojo (באנגלית) "ג'סטין ביבר: הסרט", באתר Metacritic (באנגלית) "ג'סטין ביבר: הסרט", באתר אידיבי "ג'סטין ביבר: הסרט", במסד הנתונים הקולנועיים KinoPoisk (ברוסית) טל לוין, "ג'סטין ביבר - הסרט": גם אתם תעברו ביבריזציה, באתר הארץ, 31 במרץ 2011 אמיר בוגן, מהר מהר, לפני שייגמר, ynet, מרץ 2011 ינון רוס, ג'סטין ביבר - הסרט: מפתיע לטובה, מאקו, 3 באפריל 2011 בארצות הברית ובקנדה Daily Box Office, פורסם ב-11 בפברואר 2011 ג'סטין ביבר: הסרט (2011) - פרטים למקצוענים, באתר אידיבי Justin Bieber: Never Say Never, Box Office Mojo, ‏2010 (באנגלית) Documentary, Box Office Mojo, ‏2010 (באנגלית) 99,033,954 דולר Box Office: ‘Never Say Never’ as Justin Bieber beats Adam Sandler Friday for no. 1, פורסם ב-12 בפברואר 2011 Justin Bieber: Never Say Never Justin Bieber: Never Say Never, 2011-02-11, נבדק ב-2022-06-09 Justin Bieber: Never Say Never (2011) - IMDb, נבדק ב-2022-06-10 Chu Announces Exclusive One-Week Limited Release of "Justin Bieber: Never Say Never" Director's Fan Cut | Press Releases | Paramount Pictures, web.archive.org, ‏2011-07-21 Which Pop Stars, Exactly, Are Spoofed by Popstar? A Breakdown., Slate, ‏2 במאי 2016 Movie review | 'Popstar: Never Stop Never Stopping': Music parody fails to hit high notes, The Columbus Dispatch, ‏4 במאי 2016